


CAIET DE SARCINI 
Lucrări de conservare-restaurare iconostas și componente din lemn policrom
Catedrala Patriarhală din București
Beneficiar: Arhiepiscopia Bucureștilor
I. INTRODUCERE ȘI SCOPUL LUCRĂRILOR
Prezentul caiet de sarcini stabilește cerințele tehnice, juridice, administrative și de calitate pentru lucrările de conservare-restaurare a iconostasului și a unor componente din lemn policrom aparținând Catedralei Patriarhale din București.
Obiectivul este protejarea, conservarea și valorificarea patrimoniului cultural și spiritual al Catedralei Sfinții Împărați Constantin și Elena, monument istoric de importanță națională (cod LMI B-II-m-A-18571.01), prin intervenții conforme normelor Comisiei de Pictură Bisericească (CPB) și legislației privind protejarea monumentelor istorice.
Toate lucrările se vor realiza sub coordonarea directă a Arhiepiscopiei Bucureștilor și cu avizul prealabil al CPB și al Ministerului Culturii (MC).
II. DATE GENERALE DESPRE OBIECTIV
Catedrala Patriarhală Sfinții Împărați Constantin și Elena, ridicată între anii 1655–1658 de domnitorul Constantin Șerban Basarab, reprezintă unul dintre cele mai importante edificii de cult ortodox din România.
A fost pictată de mai multe ori de-a lungul istoriei - printre cele mai importante etape fiind cele din secolele XIX și XX, sub conducerea mitropolitului Grigorie Dascălul și patriarhilor Miron Cristea și Justinian Marina.
Pictura actuală și ansamblul iconostasului prezintă degradări specifice vechimii și condițiilor de microclimat, necesitând intervenții de conservare și restaurare în regim de urgență.
III. OBIECTUL ȘI DESCRIEREA LUCRĂRILOR
Lucrările propuse includ:
· Conservare – restaurare iconostas și componente din lemn policrom: curățarea depunerilor de praf și fum, tratarea biologică a lemnului, fixarea elementelor policrome, completarea volumetrică a elementelor lipsă, integrarea cromatică și aplicarea stratului de protecție final reversibil.
· Lucrări auxiliare: montarea schelelor, asigurarea protecției zonelor neintervenite, controlul microclimatului și curățenia finală.
Metodologia de restaurare se va realiza conform proiectului tehnic elaborat de echipele de specialiști restauratori autorizați, avizat de Ministerul Culturii și de către CPB.
IV. CONDITIILE DE ELIGIBILITATE PRIVIND EXECUTANTUL
Executantul lucrărilor trebuie să fie specialist restaurator atestat de către Ministerul Culturii (MC) și autorizat de către Comisia de Pictură Bisericească (CPB).

Condiții de eligibilitate:
· prezentarea unui portofoliu cu cel puțin 2–3 lucrări similare realizate personal;
· caracterizări ale beneficiarilor anteriori, confirmate de protopop;
· dovada formării profesionale și a calității de membru activ CPB;
· prezență permanentă a specialistului restaurator principal pe șantier;
· deviz realist si complet
· fiecare ofertant trebuie sa aibă proceduri operaționale interne aprobate de organele de conducere privind desfășurarea contractului în conformitate cu codul sistemului de control intern managerial.
V.  DE CONTRACTARE ȘI APROBARE
Rezultatul licitației, avizat de Chiriarh, se transmite spre aprobare CPB, care are obligația de a analiza documentația în termen de maximum 30 de zile lucrătoare. Contractul între beneficiar și executant va include echipa de șantier, termenul de execuție, graficul de lucrări, valoarea și obligațiile părților. 
Un exemplar al contractului se transmite CPB pentru evidență și aprobare.
VI. CONDIȚII DE EXECUȚIE ȘI TERMEN DE REALIZARE
Termenul de finalizare a lucrărilor este noiembrie 2027, conform graficului de execuție.
Etapele principale sunt:
1. Iulie-august 2026 – pregătirea și contractarea lucrărilor;


2. 2026–2027 – execuția efectivă a lucrărilor de restaurare;


3. 2027 – finalizarea, promovarea și managementul proiectului.
Execuția se va realiza etapizat, sub supravegherea diriginților de șantier, a reprezentanților beneficiarului și a CPB.

VII. TEHNICA DE EXECUȚIE A ICONOSTASULUI

Tehnica de execuție a iconostasului la nivelul suportului de lemn folosit in
construcție

Lemnul este materialul primar folosit pentru realizarea catapetesmei in studiu.
Rezultatele transmise de biolog, au identificat esența de tei (Tilia sp.). Avantajele acestui
tip de lemn sunt: durabilitate și lucrabilitatea (tăietura clar în fibra de lemn permite obținerea unei volumetrii curate).
Calitatea fibrei a facilitat obținerea unor jocuri și alternri de stiluri sculpturale (baroce, neoclasice, etc.).
Fiind o catapeteasma de lemn, respecta alcătuirea clasica pentru această categorie de piese. Identificam patru elemente de baza pe care se susține: sistemul de prindere, panourile portante pe care sunt fixate decorațiile sculptate și traforate și panourile icoanelor.

1. Sistemul de prindere al iconostasului reprezintă un schelet de bârne și grinzi pe care se susțin panourile plate și care asigura rezistența și monutra pe verticala a iconostasului. Acestea au fost montate in pereții laterali și au grosime semnificativa deoarece trebuie sa asigure rezistența și de a suporta greutatea întregii structuri. Nu se poate face o analiza corecta a acestuia deoarece versoul este acoperit de panouri pictate care nu permit accesul vizual.

2. Panourile plate au ca scop, pe de o parte, de a izola spațiul sacru al altarului, pe de alta parte de a ancora decorația sculptat. A fost ornat cu elemente sculptate care stau fixate in dibluri. Acestea sunt îmbinate fie cap la cap, in cep și scobitura, fie in lamba și uluc in funcție de necesitați și de efectul căutat.

Aceasta componenta este susținuta de grinzile verticale care delimitează secvențele in care sunt grupate icoanele. Panourile plate au dimensiuni mari în special în registrul împărătesc, în zona poalelor de icoane. In registrele superioare nu mai au loc sa se desfășoare pe suprafețe mari deoarece spațiul este ocupat preponderent de decupajele pentru icoane.

3. Ornamentele sculptate încadrează icoanele ca un chenar. Acestea imprima întregului iconostas o anumit prețiozitate care este confirmata și de calitatea tehnicii picturale. Decorația sculptata, care delimitează pe vertical grupurile de icoane din același registru, este format din colonete subțiri, dezvoltate pe verticala, sunt înguste și au terminații superioare sub forma capitelurilor.
Sculptura ornamentala a iconostasului acoperă panourile plate in proporție mare și se prezinta sub forma unor vrejuri răsucite cu accente geometrice intercalate.

4. Blaturile icoanelor au forme neregulate. Grosimea panourilor este considerabila iar lemnul utilizat pentru construcție este de buna calitate, pentru ca se prezinta într-o stare buna de conservare. Tehnica de fasonare și îmbinare a panourilor au menținut planeitatea, fără a avea curbari evidente.
Nu pot fi făcute observații amănunțite asupra suportului de lemn întrucât versoul catapetesmei este mascat de panouri pictate, iar pe fața policromia nu permite analiza in detaliu.

Tehnica de execuție a iconostasului la nivelul stratului de preparație

Stratul de grund are un rol de intermediere intre suport și culoare, lucru care asigura durabilitatea și rezistența împotriva factorilor de degradare. Prin urmare, comportamentul sau de-a lungul timpului, a repercutat asupra stratului pictural.

Preparația se găsește pe toată suprafața catapetesmei inclusiv pe blaturile icoanelor.

Are grosime considerabila (≈1/3 mm) iar pe zonele de contact intre suprafețele perpendiculare sau in unghi, are grosime ˃ de 2 mm. Astfel, grundul diminuează impactul tăieturilor de dalta in lemnul estompând curbele.

Componentele principale ale preparației sunt: liantul și agregatul. Liantul este material organic de tipul cleiului animal și are rolul de legătura intre particulele agregatului.
Agregatul conține Calciu, ia culoarea acestuia poate fi observat in lacunele profunde ale
policromiei. A fost aplicat în mai multe straturi (minim dou) conform analizei vizuale.


Tehnica de execuție a iconostasului la nivelul stratului de culoare al icoanelor și al policromiei structurii sculptate

Pentru a identifica tehnica de realizare a picturii și a policromiei de pe suprafața sculptata
este nevoie de analiza stratigrafiei, a tehnicii de lucru și a materialelor componente.

Prin analiza stratigrafica se urmărește interpretarea tehnologiei de execuție a celor doua
structuri compoziționale: pictura icoanelor pe panou plat și policromia sculpturii.

Pictura icoanelor a fost așezat pe panourile de lemn și are componența următoare: strat
de grund (preparație), strat de culoare, foița de aur/decorații aurii și verni (pelicula cu
rol de protecție).

Sculptura policroma prezinta și ea următoarele straturi: strat de grund, bolus (poliment),
foița metalica (aur), verni (film protector).

Tehnica de lucru: policromia de la nivelul iconostasului pe fața a fost acoperita pe
panourile plate cu un gri colorat. Aceasta culoare se gasește la suprafața grundului care
are grosime considerabil (0,5-1 mm). Decorurile sculptate au fost acoperite cu foița
metalica pe bolus.
Icoanele catapetesmei au fost realizate de în mai multe etape: icoanele împaratești au fost
realizate de Otilia Oteteleșanu in tehnica emailului. Ușile diaconești au fost pictate de
Nicolae Polcovnicul in anul 1839, iar celelalte icoane pictate au fost realizate de Dimitrie
Belizarie in 1933.
Diferențele tehnologice sunt evidente: icoanele imparatești sunt realizate in tehnica
emailului pe metal, iar celelalte au fost pictate in ulei pe panou de lemn.
În lumina razanta și din analiza optica a detaliilor de pictura, se observa urmele de
pensulație.

Componența materialelor: Pentru identificarea pigmenților și a lianților au fost prelevate
probe și analizate prin metode semi distructive și au putut fi colectate informații și au adus date in ceea ce privește compoziția pigmenților utilizați și a foițelor metalice folosite
in realizarea tehnicii de execuție.

Tehnica de execuție a icoanelor formata din pigmenți legați cu un tip de ulei. Analiza
pigmenților din policromie a putut fi posibila în urma efectuării unor investigații cu
tehnica fluorescența de raze X.

A fost identificat grund cu conținut de ipsos cu adaos de alb de plumb, ”pigmenți bruni
pe baza de cupru pentru pigmenții verzi, oxizi de fier pentru pigmenții roșii și alb de
plumb pentru culorile deschise”.

VIII.  ÎNTOCMIREA DOCUMENTAȚIEI POST EXECUȚIE

Cea mai importantă acțiune realizată în scopul tratării operei de artă, este documentația
științifică compusă din documentație fotografică, documentație desenată și documentație scrisă.
În scopuri preventive se propune realizarea tuturor tipurilor de documentație necesară lucrărilor de conservare-restaurare, după cum urmează:

➢ Documentația fotografică, care va cuprinde:
- Fotografii de ansamblu pe întreaga suprafață, înainte de intervenție, pe elemente
de arhitectură, cu imagini selectate în detaliu la lumină directă și razantă.
- Fotografii pe parcursul operațiunilor de conservare - restaurare, cu imagini
reprezentative
- Fotografii finale, cu caracter comparativ, selectate pe zone de intervenții majore,
ilustrând evoluția lucrărilor.

➢ Documentația desenată

- Releveul întregii suprafețe de intervenție, la scara 1:5, pe care se va consemna starea actuală de conservare. În timpul operațiunilor, se vor marca foarte clar zonele cu pictură originală și zonele care reprezintă etape precedente de restaurare sau refaceri, pe măsură ce acestea sunt depistate.

- Marcarea pe releveu, prin suprapunere, a operațiunilor executate pe parcursul

lucrărilor.

- Releveul măsurătorilor de umiditate, cu marcarea punctelor de măsurare.

➢ Documentația scrisă

- Jurnalul de șantier completat zilnic, va consemna echipa de intervenție,
operațiunile executate, materialele și proporțiile folosite, zonele de intervenție și metodologia
adoptată și observații.

- Fișa de conservare, se va întocmi urmărind descrierea metodologică și
materialele folosite în procesul de conservare-restaurare. Se vor selecta informațiile culese pe
elemente de arhitectură și situații caracteristice.

Colectiv de elaborare: specialist restaurator Cătălin Palamariu
restaurator Laura - Carmen Chindriș
restaurator Carmen - Elena Barica
IX. CERINȚE TEHNICE ȘI DE CALITATE

Materialele utilizate trebuie să fie compatibile cu cele originale, certificate pentru restaurare de patrimoniu și aprobate de proiectant și beneficiar. 
Se vor respecta standardele de conservare, sănătate și securitate în muncă, precum și normele de protecție a mediului. 
Executantul are obligația de a asigura protecția suprafețelor adiacente, păstrarea curățeniei, eliminarea controlată a deșeurilor, protejarea picturii existente și menținerea climatului interior adecvat.
X. RECEPȚIA LUCRĂRILOR
Recepția lucrărilor se face etapizat: recepții parțiale și recepție finală. 
Comisia de recepție include: delegatul Chiriarhului, un specialist autorizat CPB și MC, un reprezentant din partea Catedralei  și specialistul restaurator executant. 
Procesul-verbal de recepție se întocmește în 5 exemplare, conținând calificativul acordat de CPB (excepțional, foarte bine, bine, satisfăcător, nesatisfăcător), eventualele deficiențe și măsurile de remediere. 
Lucrările necorespunzătoare pot determina rezilierea contractului și reluarea licitației.
XI. GARANȚII ȘI SANCȚIUNI
Executantul are obligația de a asigura o garanție de minimum 30 de ani pentru lucrările efectuate.
În cazul apariției unor degradări cauzate de vicii de execuție, costurile de remediere vor fi suportate integral de acesta.
Beneficiarul asigură condițiile optime de lucru, accesul la șantier și plata conform contractului.
Toate lucrările vor fi realizate cu respectarea normelor CPB și a legislației privind protejarea patrimoniului cultural.

XII. SANCȚIUNI ȘI ABATERI DISCIPLINARE (CPB)
Constituie abateri de la disciplina privind lucrările de pictură, restaurare și alte forme de artă bisericească ortodoxă și se sancționează conform reglementărilor Comisiei de Pictură Bisericească (CPB).
Sunt considerate abateri: degradarea ansamblurilor picturale; executarea de lucrări necorespunzătoare din punct de vedere dogmatic, tehnic ori artistic; subcontractarea neautorizată a lucrărilor; executarea fără avize legale; introducerea pe șantier a ucenicilor sau stagiariilor neaprobați; nerespectarea disciplinei de șantier; neplata obligațiilor către CPB sau stat; precum și comportamentul neadecvat față de beneficiari, cler sau echipa de lucru.
Sancțiunile aplicabile, în funcție de gravitate, pot fi: avertisment, suspendarea temporară a drepturilor aferente categoriei profesionale, diminuarea categoriei pictorului/ restauratorului, rezilierea contractului sau excluderea temporară din evidențele CPB.
Sesizările privind abaterile se pot adresa Centrului Eparhial sau direct CPB, care poate dispune verificarea lucrărilor și aplicarea măsurilor corespunzătoare. Deciziile CPB se comunică în scris părților implicate și devin executorii după aprobarea Patriarhului României.
XIII. [bookmark: _Toc117329914][bookmark: _Toc198360218]MODALITATEA DE ATRIBUIRE A CONTRACTULUI
Criteriul eliminatoriu reprezinta neindeplinirea cerintelor paragrafului IV “Conditiile de eligibilitate privind executantul”, ele fiind obligatorii.

Pentru evaluarea ofertelor, ponderile din cadrul acestora vor fi evaluate conform urmatorului procentaj:
· Experienta similara -30%
· Pret -30%
· Solutie tehnica- 25%
· Timp de executie- 15%
Criteriul de desemnare al castigatorului este cumularea procentajului maxim si respectarea criterului eliminatoriu. 
XIV. NORME DE PROTECȚIE, SĂNĂTATE ȘI MEDIU
Executantul trebuie să respecte toate normele de protecție a muncii, securitate și sănătate, inclusiv:
· utilizarea echipamentelor de protecție individuală;
· manipularea și depozitarea corectă a materialelor;
· colectarea și eliminarea deșeurilor conform legislației;
· protejarea picturii și a elementelor originale pe durata lucrărilor.
Orice accident sau incident produs pe șantier se raportează imediat beneficiarului și CPB.
XV. DISPOZIȚII FINALE
Prezentul caiet de sarcini face parte integrantă din documentația tehnică aferentă proiectului „Lucrări de conservare-restaurare pictură murală (pridvor), iconostas și mobilier eclezial – Catedrala Patriarhală Sfinții Împărați Constantin și Elena din București”.
Documentul constituie baza pentru întocmirea ofertelor, contractelor și verificarea calității execuției.

Orice modificare se face doar cu acordul scris al beneficiarului, proiectantului și CPB.

